Policija otkrila da se tri žene seksaju za novac. Jedna odmah uhićena

Policija je razotkrila lanac prostitucije na sjeveru Hrvatske. Jedna je žena uhićena, a dvije su prekršajno prijavljene.

“Policijski službenici dovršili su kriminalističko istraživanje nad 34-godišnjom državljankom Perua te nad 37 i 26 godišnjim državljankama Venezuele zbog sumnje u počinjenje kaznenog djela prostitucije.

Sumnja se da je 34-godišnjakinja u iznajmljenim stanovima na području Hrvatske te u Varaždinu, uporabom mobilnih telefona, putem profila kreiranih na jednoj internetskoj stranici oglašavala pružanje seksualnih usluga za sebe te za 37 i 26-godišnjakinju.

Komunicirala je s potencijalnim korisnicima seksualnih usluga, davala im upute o mjestu i vremenu pružanja usluga te je sukladno dogovorima s klijentima za pružanje usluga angažirala državljanke Venezuele.

Nakon dovršenog kriminalističkog istraživanja, 34-godišnjakinja je predana pritvorskom nadzorniku, a kaznena prijava je podnesena nadležnom državnom odvjetništvu.

S druge strane, 37 i 26 godišnjakinjama, zbog počinjenja prekršaja iz Zakona o prekršajima protiv javnog reda i mira, izdani su prekršajni nalozi”, rekli su u varaždinskoj policiji u četvrtak.

Objava Policija otkrila da se tri žene seksaju za novac. Jedna odmah uhićena pojavila se prvi puta na Danica.hr.